*Likumprojekts*

**Par Vīnes konvencijas par ozona slāņa aizsardzību Monreālas protokola par ozona slāni noārdošām vielām Kigali grozījumiem**

1. pants. Apvienoto Nāciju Organizācijas Vīnes konvencijas par ozona slāņa aizsardzību Monreālas protokola par vielām, kas noārda ozona slāni, dalībvalstu 28. sanāksmes pieņemtie 2016. gada 15. oktobra Kigali grozījumi, ar kuriem kontroles pasākumiem pievieno fluorogļūdeņražu pakāpenisku patēriņa un ražošanas samazināšanu, lai mazinātu šo vielu ietekmi uz klimata pārmaiņām (turpmāk – Kigali grozījumi), ar šo likumu tiek pieņemti un apstiprināti.

2. pants. Kigali grozījumos paredzēto saistību izpildi koordinē Vides aizsardzības un reģionālās attīstības ministrija.

3. pants. Kigali grozījumi stājas spēkā tā 4. pantā noteiktajā laikā un kārtībā, un par to Ārlietu ministrija paziņo oficiālajā izdevumā “Latvijas Vēstnesis”.

4. pants. Likums stājas spēkā nākamajā dienā pēc tā izsludināšanas. Līdz ar likumu izsludināmi Kigali grozījumi angļu valodā un to tulkojums latviešu valodā.

Vides aizsardzības un

reģionālās attīstības ministrs Kaspars Gerhards